· Съобщение за инвестиционно предложение за изграждане на трупосъбирателни ями/площадки, за обезвреждане на странични животински продукти, извън обектите регистрирани в Областна дирекция по безопасност на храните в землищата на с. Чудомир и с. Гороцвет, общ. Лозница
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

     Внесеното от възложителя  Община Лозница инвестиционно предложение за изграждане на трупосъбирателни ями/площадки, за обезвреждане на странични животински продукти, извън обектите регистрирани в Областна дирекция по безопасност на храните попада в обхвата на Приложение № 2 към чл. 93, ал. 1, т. 1 и 2 на Закона за опазване на околната среда, т. 11 „Други инвестиционни предложения”, буква „и” – Инсталации за обезвреждане или оползотворяване на животински трупове и животински отпадъци и на основание чл.93, ал.1, т.1 от Закона подлежи на преценяване необходимостта от извършване на ОВОС. 
     Местоположението на площадките е избрано с протокол, от дата 25.10.2017 г., от проведено заседание на комисията по Наредба № 22/10.02.2006 г., както следва: 

1. Имот с номер 000059 в землището на с. Чудомир, общ. Лозница, с начин на трайно ползване – Широколистна гора;

2. Имот с номер 000096 в землището на с. Гороцвет, общ. Лозница, с начин на трайно ползване – Сметище.  
     Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007 г., изм. и доп. ДВ, бр. 3/2018 г.), следва да се извърши процедура по преценяване на вероятната степен на въздействие върху защитените зони. 
     Възложителят е уведомен за действията, които трябва да предприеме с писмо на РИОСВ – Русе с изх. №  АО 1190/19.03.2018 г.
     Копие на писмото е изпратено в ОДБХ-Разград, Кметство село Чудомир и Кметство село Гороцвет.  
